Гэта цікавае пачынанне падтрымаў старшыня Дзяржаўнага камітэта па маёмасці краіны Андрэй Гаеў. Ён жа даручыў спецыялістам Нацыянальнага кадастравага агенцтва (НКА) сабраць і сістэматызаваць прадастаўленыя рэгіянальнымі агенцтвамі звесткі. Згодна з інфармацыяй на 28 снежня, на публічнай кадастравай карце краіны адлюстраваны звесткі аб 553 крыніцах і іншых водных абектах, якія маюць гістарычнае, геаграфічнае, прыроднае, экалагічнае, духоўнае і іншае значэнне. Больш за ўсё крыніц у Магілёўскай вобласці — 159. У Мінскай вобласці налічваецца 146 знакавых водных абектаў, 90 — у Гомельскай вобласці, 70 — у Гродзенскай, 68 — у Брэсцкай, 19 — у Віцебскай вобласці. Адна крыніца зарэгістравана на тэрыторыі Мінска.